text: খড়িবাড়ী ভারতের পূর্বপ্রান্তে অবস্থিত পশ্চিমবঙ্গ রাজ্যের দার্জিলিং জেলার একটি জনগণনা নগর৷ এটি নেপাল সীমান্তের নিকট ও পশ্চিমবঙ্গ-বিহার সীমান্তে অবস্থিত৷ এই অঞ্চলে একটি থানা, একটি পোষ্ট অফিস, একটি ব্লক ডেভলপমেন্ট অফিস, একটি বালিকা উচ্চ বিদ্যালয় এবং দুটি উচ্চ মাধ্যমিক বিদ্যালয় আছে।
  
  ভুগোল
  খড়িবাড়ী জনগণনা নগরটি দার্জিলিং জেলার খড়িবাড়ী ব্লকের অন্তর্ভুক্ত৷ শহরটি খড়িবাড়ী থানার অন্তর্গত৷
  
  জনতত্ত্ব
  ২০১১ খ্রিষ্টাব্দের ভারতের জনগণনা অনুসারে খড়িবাড়ী জনগণনা নগরের জনসংখ্যা ৬৬৬০ জন, যার মধ্যে ৩৩৮৯ জন পুরুষ ও ৩২৭১ জন নারী৷ প্রতি হাজার পুরুষে ৯৬৫ জন নারী৷ ৬ বছর অনুর্দ্ধ ৮১১ জন শিশু, যা সমগ্র জনসংখ্যার ১২.১৮ %৷ ৬ বছরোর্দ্ধ জনসংখ্যার ৭৯.১৬% অর্থাৎ ৪৬৩০ জন সাক্ষর৷ পুরুষ সাক্ষরতার হার ৮৪.৮২% এবং নারী সাক্ষরতার হাহ ৭৩.৩৭%৷
  
  পরিবহন
  শহরটি ৩২৭ নং জাতীয় সড়ক এবং ১২ নং রাজ্য সড়কের নিকট অবস্থিত৷ বাগডোগরা বিমানবন্দরটি শহরটির নিকটেই অবস্থিত৷ উত্তরবঙ্গের অন্যতম গুরুত্বপূর্ণ শহর শিলিগুড়ির পার্শ্ববর্তী হওয়ার জন্য এই শহরটি থেকে জেলাটির বিভিন্ন শহরসহ কোচবিহার, জলপাইগুড়ি ও কিশানগঞ্জ শহর সড়কপথে যুক্ত৷ এছাড়া কিছু দূরে পানিটাঙ্কিতে রানীগঞ্জ ইমিগ্রেসন চেকপোস্ট এর মাধ্যমে নেপালের সাথে সড়কপথে যোগাযোগ সম্ভব৷ নিকটবর্তী রেলস্টেশনটি হলো অধিকারী রেলওয়ে স্টেশন৷
  
  তথ্যসূত্র
  
  বিষয়শ্রেণী:দার্জিলিং জেলার শহর
title: খড়িবাড়ী